OpenLLM-France/wikimedia huggingface dataset:
# Pepin an Tort

Pepin an Tort, Pépin le Bossu e galleg, (war-dro 769-811) a oa mab henañ Karl Veur hag e serc'h Himiltrude. Roet e oa bet dezhañ anv e dad-kozh, Pepin Grenn. Disneuz ne oa ket, dremmet kaer e oa zoken, met abalamour d'ur c'hleñved e veze pleget e gein gantañ.
Abalamour ma ne oa barrek da vrezeliñ ha marteze dre ma ne oa ket dimezet e vamm, ne oa ket da gaout madoù e-leizh digant e dad. Koulskoude e veze graet brav dezhañ gant e dad, hag enoret muioc'h eget e vreudeur yaouankoc'h. Paotr hegarat e oa Pepin el lez. Moarvat e vage un tamm esper da ren war-lerc'h e dad. Met ur c'hoariell aes e oa ivez d'an noblañsed a vage droukrañs hag a veze oc'h arabadiñ warnañ e oa bet graet droug d'e vamm pa oa aet Karl da zimeziñ d'ur briñsez lombard, Desiderata.
E 780 e voe dishêrezhet Pepin gant e dad, ha badezet e drede mab, Karloman, hag adanvet Pepin.
Un arouez e oa an anv-se: hini Pepin Grenn, tad Karl Veur, e oa, hag a oa da dremen d'ur mab hervez ar c'hiz frank, ha d'ur mab a dle ren evel e dad-kozh. Marteze e c'haller gwelout aze levezon Hildegard, mamm Karloman, a glaske lakaat he mab da uhelaat diwar-goust mab serc'h he fried.
Aotre en doe Pepin da chom el lez, ha derc'hel a reas e dad d'e enoriñ dreist e vreudeur. Mignon e oa d'an noblañsed drouklaouen a roe ton d'e zroukrañs ouzh e vreudeur, hag e 792 e voe un toullad konted o terc'hel warnañ ken e kemeras penn o emsavadeg. Mennet e oa an emsavidi da lazhañ Karl, e wreg Hildegarde, hag he zri bugel. Neuze e rojent ar gurunenn da Bepin, a gave dezho e vije ur vergodenn aes da c'hoari ganti. D'an deiz lakaet e lavaras Pepin bout klañv, evit mont da gaout an iriennerien. Hogos e voe dezho dont a-benn eus o gwalldaol. Met un diagon lombard anvet Fardulf a ziskulias an irienn. Ur vodadeg veur a voe dalc'het gant Karl e Regensburg da varn an dreitourien. Holl e oant kavet kablus, ha gourc'hemennet e voe o lakaat d'ar marv. Karantez a-walc'h en doa Karl ouzh e vab henañ rak kemmet e voe kastiz Pepin.
Kraouiet e voe en abati Prüm e 792 goude bet oc'h en em sevel a-enep d'e dad impalaer e 791. Eno e vevas evel manac'h un 20 vloaz c'hoazh.

## Sevenadur amerikan

Ur fentc'hoarigan anvet Pippin (hervez e anv e saozneg) diwar-benn e vuhez, zo bet krouet e Broadway , ha n'eus ket nemeur a dra diazezet war an istor ennañ.

## Levrlennadur

* Winston, Richard (1954). Charlemagne: From the Hammer to the Cross. Indianapolis, Indiana: Bobbs-Merrill.
* Pierre Riché, Les Carolingiens, une famille qui fit l'Europe, 1983
# Pepingen

a vo kavet e Wikimedia Commons.
Pepingen zo ur gumun e Flandrez Belgia, e proviñs Brabant Flandrez.
* Lec'hiadur
* Banniel
* Skoed

## Douaroniezh

* Gorread : 35,69 km²
* Poblañs (2022) : 4 507 a dud
* Stankter : 126 den/km²

### Rannoù ar gumun

| # | Anv | km² |
| I | Pepingen | 13,08 |
| II | Beert | 2,98 |
| III | Bellingen | 4,01 |
| IV | Bogaarden | 4,94 |
| V | Elingen | 3,00 |
| VI | Heikruis | 7,68 |
* Bron : Gemeente Pepingen.
# Peppa Pig

Peppa Pig zo un dudenn ijinet evit ur stirad skinwel evit ar vugale a-raok an amzer skol, krouet ha produet gant Astley Baker Davies gant Entertainment One, Nick Jr. ha Channel 5. En abadenn e konter istor Peppa, ur wiz denheñvel hag he familh. An abadenn zo bet skignet evit ar wech kentañ d'an 31 a viz Mae 2004, hag e 2019 ez eo skignet ar c'hwec'hvet koulzad. Ar stirad skinwel a vez skignet e 180 bro hag heuliet tre e vez e Stadoù-Unanet Amerika hag er Rouantelezh-Unanet.

## Liammoù diavaez

* Lec'hienn ofisiel
* Peppa Pig war IMDb
# Pepin II Akitania

Pepin II Akitania (war-dro 823 – goude 864) a oa Roue Akitania da varv e dad Pepin Iañ e 838, ha betek 848, gant skoazell un darn eus noblañs Akitania.
Mab e oa da Pepin Iañ Akitania ha da Ringarda, merc'h da Teodebert de Madrie.
Kemer a reas kêr Tolosa e 843, anavezet e voe evel roue gant e eontr Karl Voal e 845. Diroueet e voe e 848 gant ar bobl a oa savet a-du gant Karl Voal.
# Pepin Landen

Pepin Landen, pe Pepin Gozh (ganet war-dro 580 - marvet d'ar 27 a viz C'hwevrer 639) a voe maer ar palez en Aostrazia adalek 615 dindan tri roue meroveat. Lamet e voe e garg digantañ en 629 gant Dagobert Iañ ha roet en-dro war-lerc'h marv ar roue en 639.
Ur pezh domani en doa en Aostrazia , 15 600 devezh-arat, e kêr Nivelles ha tro-war-dro.
Dimeziñ a reas da Itta (pe Iduberge, pe Ide), ur briñsez eus Akwitania.

## E vugale

* Tad ar Bepined eo, dre e verc'h Begga (620–695), ha hendad ar Garolingidi.
* E verc'h arall Gertrude de Nivelles (626–659) a voe kentañ abadez Nivelles ha paeronez Landen.
* Envel a eure e vab Grimoald (616–656) da vaer ar palez ; muntret e voe e Pariz goude kemeret ar garg a roue. Lakaet eo bet da sant.
* E vab henañ Allowyn, kontHesbaye, a droas kristen dindan levezon sant Bavon (saint Amand ar c'hallegerien), hag a varvas e Gent en 654.

## Levrlennadur

* Jean-Charles Volkmann, Bien Connaître les généalogies des rois de France ISBN 2-877472086
* Michel Mourre, Le petit Mourre. Dictionnaire de l'Histoire ISBN 2-03519265
# Pepinster

a vo kavet e Wikimedia Commons.
Pepinster zo ur gumun e Belgia e Proviñs Liège.
* Lec'hiadur
* Banniel
* Skoed

## Douaroniezh

* Gorread : 24,89 km²
* Poblañs (2022) : 9 285 a dud
* Stankter : 373 den/km²
# Pepin Italia

Pepin, ganet e miz Ebrel 773 pe 777 ha marvet e Milano d'an 8 a viz Gouhere 810, a oa mab an Impalaer Karl Veur, roue ar Franked, ha Hildegard Vintzgau. Roue al Lombarded hag Italia e voe adalek 781 betek 810, dindan renerezh e dad.

## E vuhez

Trede mab an Impalaer e oa, hag an eil digant e wreg Hildegard.
Karloman e oa e anv pa oa bet badezet gant ar pab Adrian Iañ, met kemm a reas e anv e Pepin pa voe roet kurunenn houarn rouaned al Lombarded dezhañ gant ar pab Adrian Iañ d'ar 15 a viz Ebrel 781, goude d'e dad bezañ bet trec'h war ar roue lombard Dider. Anv e vreur henañ, Pepin an Tort e oa, ha hini e dad-kozh Pepin Grenn. Kement-se a ziskoueze e oa dishêret e vreur, savet a-enep o zad, hag e oa dezhañ e teuje an impalaeriezh war-lerc'h e dad. Dre ma oa yaouank avat e voe roet dezhañ Adalhard, abad Corbia, da vestr ha kuzulier. En Italia e labouras da greskiñ impalaeriezh ar Franked. E 791 e kasas un armead Lombarded da vrezeliñ e traoñienn an Drava hag e reas freuz ha reuz e Pannonia e-keit m'edo e dad oc'h ober kemend-all a-hed an Danav, e bro an Avared. E 793 ez eas Pepin d'ober brezel d'al Lombard Grimoald, dug Benevento, a nac'he e anavezout evel roue. D'ar 6 a viz C'hwevrer 806 e Thionville, pa voe kaoz eus rannañ an impalaeriezh war-lerc'h marv Karl, e voe kadarnaet e c'halloud en Italia ha roet dezhañ Bavaria ha Karintia ouzhpenn. E 810 e sujas kêrioù Dalmatia hag e lakaas seziz dirak Venezia. C'hwec'h miz e padas, ha ne zeuas ket a-benn. Abalamour d'ar c'hleñvedoù tapet er paludoù en-dro da gêr e rankas arme Pepin en em dennañ. Mervel a reas prestik goude.
Mont a reas neuze kurunenn Italia gant e vab Bernez, met an impalaeriezh a voe roet d'e vreur yaouank Loeiz an Deol.

## E vugale

Dimeziñ a reas da Vertha, merc'h Gwilherm Gellone, kont Tolosa, ha pemp merc'h o devoe :
* Adelaid, a zimezas da Lambert Iañ Naoned, kont Naoned
* Adula (Atala), Gundrada, Bertha ha Theodrade (Tetrada).
Digant e serc'h Chrothais, a vije bet kar da Adalhard, eo en dije bet e vab Bernez, roue Italia, tad lignez an Herbertizien.
# Pepirí Guazú

Ar stêr Pepirí Guazú (pe Pepirí-Guaçu en portugaleg) zo ur stêr hag a red entre proviñs Misiones, en Arc'hantina ha stad Santa Catarina e Brazil a-raok kemberiñ gant ar stêr Uruguay e-lec'h ma kej harzoù Arc'hantina ha re Santa Catarina ha Rio Grande do Sul.
# Su Hams

Un distrig eus Devon eo Su Hams (South Hams e saozneg). Totnes eo e bennlec'h.

## Liammoù diavaez

* (en) Lec'hienn ofisiel Kuzul Distrig Su Hams
# St’at’imcets

Ar st'at'imcets (St̓át̓imcets), anvet ivez lillooet (Líl̓wat), zo ur yezh salichek kinniget, komzet e rannvro ar stêrioù Fraser ha Lillooet e proviñs British Columbia e Kanada, gant un 300 den bennak da yezh vamm.
Forc'het eo ar St'at'imcets e div rannyezh: uhel: St'at'imcets an norzh (komzet war-dro Fountain, Lillooet) izel: Lil'wat (komzet war-dro Mount Curie, Douglas)

## Liammoù diavaez

* St'at'imcets an norzh
* Lil'wat

## Notennoù ha daveoù

* ↑ Ethnologue
# Su Gloucestershire

Amaezherezh unvan eus Rannbarzh Mervent Bro-Saoz bet krouet e 1996, e kontelezh lidel Gloucestershire. Thornbury eo e bennlec'h. Disrannet eo diouzh he c'hontelezh lidel abaoe krouidigezh ar gontelezh-se e 1996.
Load kefridiel Su Gloucestershire
# Su Tyneside

Un distrig deuet da vezañ er pleustr ur Velestradurezh unvan abaoe freuz Kuzul-Kontelezh Tyne ha Wear e 1986, eo Su Tyneside (South Tyneside e saozneg). South Shields eo e bennlec'h.

## Liammoù diavaez

* Lec'hienn ofisiel Distrig Su Tyneside
# Su

Ar Su a zo unan eus ar pevar avel ha merket eo war an nadoz-vor. En tu kontrol d'an Norzh emañ hag e ra ankloù skouer gant ar C'hornôg hag ar Reter.

## Kreisteiz

Ar C'hreisteiz a vez lavaret anezhañ ivez, diwar lec'hiadur an Heol d'an eur a greisteiz, met kement-mañ n'eo gwir, evit a sell an douaroniezh, nemet en hantervoul an Norzh, ha dreist-holl a-us Trovan ar C'hrank: en hantervoul ar su emañ an Heol en norzh da greisteiz.
Dre ur reolenn voutin e vez kempennet ar c'hartennoù evit ma vo d'an traoñ lodenn su an diriad a weler treset warno.
Emañ ar "Su douaroniel" e penn traoñ an ahel ma'z a ar voul-Douar da dreiñ en-dro dezhañ hag e vez ar pol Su eus ar poent-se. E kevandir Antarktika emañ.
Emañ ar "Su gwarellek" (pe vagnetek) e poent m'emañ ar pol Su gwarellek, da lavarout eo ar poent e-lec'h ma kaver ar brasañ nerzh gwarellek negativel. En Antarktika emañ ivez, un nebeud kantadoù a gilometradoù pelloc'h eget ar Su douaroniel.
Implijet e vez an termen Su evit menegiñ takadoù bras ha bihan hag a zo gwelet er Su gant an arseller. Dre hollegezh e vez termenet evel broioù ar C'hreisteiz ar re a zo e Su Norzhamerika hag Europa : alies ec'h intenter evel-se ez eus diforc'hioù e-keñver araokadur ar galvezoniezh. An darn vrasañ eus broioù ar Su a vez kavet en hemisferenn su.
Evel pep tu eus rod an avelioù e c'hell ar ger Su bezañ un anv, un anv-gwan hag un adverb, an daou ziwezhañ gant un s bihan.

## Dehou

A-wechoù e vez lavaret "dehou" eus ar su, evel en droienn ar mor dehou, a gaver e korn-bro ar C'hab hag Enez-Sun dreist-holl.
E kembraeg ivez e talv ar ger de kement ha dehou (enebet ouzh chwith) ha kement ha kreisteiz (enebet ouzh gogledd neuze), hag an eilstumm deau zo kement ha dehou ivez. Ar ger-se eo a gaver en anv Deheubarth (Dehoubarzh e brezhoneg, da lavarout eo parzh an dehou, pe tolead ar c'hreisteiz).

## Liammoù diavaez

(fr) Pelec'h emañ an Heol da greisteiz e pep lec'h war an Douar? Skol-veur Naoned (e galleg)

## Notennoù ha daveennoù

* ↑ Geriadur brezhoneg An Here, p. 794a.
* ↑ Ar mor dehou, trapenn emañ en tu dehou d'an enez Sun, Geriadur brezhoneg Douarnenez, levrenn "Amzer, avel ha mor", p. 44-45, Per Denez, 1981, Mouladurioù Hor Yezh.
# Su Populu Sardu

Su Populu Sardu (SPS) ("Pobl Sardigna") pe Muvimentu su Populu Sardu (MPS) ("Luskad Pobl Sardigna") a oa ur strollad broadelour, marksour-leninour hag enep-trevadennour e Sardigna er bloavezhioù 1970. Krouet e voe e 1972. Stourm a rae evit dishualded ar vro gant ar sardeg evel yezh ofisiel nemeti eno.
Ur strollad bihan an hini e oa, daoust ha ma oa bet kensinet Karta Brest gantañ.
Su Populu Sardu Muvimentu kontr’a su Colonialismu (SPS) ("Pobl Sardigna, Luskad a-enep an Trevadennerezh") a oa bet krouet gant studerion/ezed, bugale Sarded divroet e Roma hag a anaveze mat tu-kleiz pellañ Italia ar bloavezhioù 1960. Ur wezh distroet da Sardigna ec'h ejont e darempred gant stourmerion/ezed a-gent a-benn sevel ur strollad evit ren stourm didrevadenniñ Sardigna, hag adsevel identelezh, sevenadur ha yezh Sardigna.
Klask a reas Su Populu Sardu has da benn ur strategiezh hollek evit unaniñ meur a aozadur sokial a-benn tizhout an emrenerezh. Mont a rejont e darempred gant disrannourion Strollad Ober Sardigna (PSA, Partito Sardo d'Azione - Partidu Sardu) a-benn unaniñ labourerion/ezed ar c'hêrioù, an divroidi en Italia SPS hag al labourerion-douar a-benn krouiñ ur "bloc'had sokial enep-trevadennour".
E 1978 e oa bet dastumet 15,000 sinadur gante evit goulenn groñs ma vefe lakaet da yezh kenofisiel ar sardeg.
Nebeudig war-lerc'h ec'h eas ar strollad da get ha meur a ezel a deuas da vezañ izili eus Partidu Sardu.
# Suamerika

Suamerika, pe Amerika ar Su (ivez Kreisteizamerika, Amerika ar C'hreisteiz, Amerika an Traoñ, anvadurioù fazius e-keñver douaroniezh, pe geokreizennet war doare gwelet tud eus norzh ar voul-Douar), a zo pe ur c'hevandir, pe un iskevandir (a-gevret gant Norzhamerika) ha rann neuze eus Amerika, hervez ar savboentoù. Er c'hornaoueg dezhi emañ ar Meurvor Habask hag er reter ar Meurvor Atlantel.
17 840 000 km² eo gorread Amerika ar Su, tost da vat 3,5% eus gorread an Douar. Er bloaz 2005 e oa en Amerika ar Su war-dro 371 000 000 a dud o vevañ, ar pezh a ra war-dro ur bempvedenn eus poblañs ar bed.

## Gwelet ivez

* Norzhamerika
* Amerika Latin
* Kreizamerika
Kevandirioù ha rannvedoù :
| Norzhamerika | Europa | Eurazia | Azia |
| Amerikaoù | Eurafrazia | Okeania | Aostralia |
| Suamerika | Afrika | Antarktika | Gourgevandirioù kozh : Gondwana • Laurazia • Pangea • Rodinia |
# Su Yorkshire

Su Yorkshire :
| Gorread | 1,552 km² |
| Poblañs | 1,299,400 |
| Stankted ar boblañs | 838 annezad/km² |
| Distrigoù ||
| Sheffield Rotherham Doncaster Barnsley ||
Ur gontelezh eus Bro-Saoz eo Su Yorkshire. Krouet e voe e 1974 (diwar-goust Riding Kornôg Yorkshire) evel ar “c’hontelezhioù meurgêriat” (Metropolitan counties) all. Evelto ivez, pa voe freuzet o C’huzulioù Kontelezh e 1986, e teuas da vezañ en devoud ur gontelezh lidel hepken. Lodennek er rannbarzh Yorkshire hag an Humber eo.
Rannet eo e 4 Distrig, deuet da vezañ en devoud, abaoe 1986, Amaezherezhioù unvan :
* Sheffield
* Rotherham
* Doncaster
* Barnsley
# Suardi

Suardi zo ur gumun eus Proviñs Pavia e rannvro Lombardia.
# Tripwire Interactive

Tripwire Interactive a zo ur studio sevel hag un embanner c'hoarioù video Amerikan lec'hiet e Roswell, Georgia, savet gant izili ar gumuniezh etrevroadel a sevenas ar mod evit Unreal Tournament 2004, Red Orchestra: Combined Arms. Red Orchestra a c'hounezas ar priz uhelañ er genstrivadeg Make Something Unreal harpet gant Nvidia. Ar c'hentañ c'hoari a voe savet gant ar studio a oa Red Orchestra: Ostfront 41-45, embannet war Steam d'ar 14 a viz Meurzh 2006. Ar studio en deus ur gwir da implij al lusker grafik Unreal Engine 3 perc'hennet gant Epic Games.

## C'hoarioù savet

| Titl | Lusker | Deiziad embann | Savenn(où) | Keidenn poentoù |
| Red Orchestra: Ostfront 41-45 | Unreal Engine 2.5 | 14 a viz Meurzh 2006 | Windows, Linux, OS X | 77.67% |
| Killing Floor | Unreal Engine 2.5 | 14 a viz Mae 2009 | Windows, Linux, OS X | 73.92% |
| Red Orchestra 2: Heroes of Stalingrad | Unreal Engine 3 | 13 a viz Gwengolo 2011 | Windows | 74.41% |
| Rising Storm | Unreal Engine 3 | 30 a viz Mae 2013 | Windows | 81.36% |
| Killing Floor 2 | Unreal Engine 3 | 21 a viz Ebrel 2015 | Windows, Linux, PlayStation 4 | |
| Rising Storm 2: Vietnam | Unreal Engine 3 | Da zont | Windows | |

## C'hoarioù embannet

* Killing Floor: Calamity
* The Ball
* Dwarfs!?
* Zeno Clash
* Maneater

## Notennoù ha daveennoù

* ↑ Hollad keidenn sammad ar poentoù resevet hervez an holl savennoù .
* ↑ GameRankings Reviews: Red Orchestra: Ostfront 41-45. GameRankings.
* ↑ GameRankings Reviews: Killing Floor. GameRankings.
* ↑ GameRankings Reviews: Red Orchestra 2: Heroes of Stalingrad. GameRankings.
* ↑ GameRankings Reviews: Rising Storm. GameRankings.
* ↑ Kemennadenn Yoshiro war ar forom Steam a-zivout ar c'hoari Dwarfs
# Tripoli (disheñvelout)

Tripoli zo anv meur a gêr er bed. Dont a ra an anv eus an droienn c'hresianek tri polis a dalvez « teir c’hêr ».
* Evit ar gêr zo e Liban bremañ, sellit ouzh Tripoli (Liban)
* Evit ar gêr zo e Libia bremañ, sellit ouzh Tripoli (Libia)
* Evit ar gêr zo e Gres bremañ, sellit ouzh Tripoli (Gres)

## Pennadoù kar

* Tripolis
* Tripolitania
# Triskell (Lizher kelc'h Strollad Broadelour Breizh)

Triskell a oa lizher-kelc'h miziek Strollad Broadelour Breizh. Embannet e oa bet e Roazhon etre Genver 1942 hag Ebrel 1944.
Pal al lizher-se a oa brudañ obererezhioù ar strollad, liammañ an izili kenetrezo ha sevel un diazez boutin d'an holl izili. Savet e oa bet ivez a-enep ar re aet gant hent ar c'henlabourerezh gant Alamagn an Trede Reich evel Célestin Lainé hag en devoa skrivet ul lizher a-enep Triskell e 1943.

## Lec'hiennoù diavaez

* Triskell war lec'hienn ar BNF
* Niverenn gentañ Triskell el lec'hienn idbe-bzh

## Notennoù ha daveennoù

* ↑ https://web.archive.org/web/20171113051153/http://contreculture.org/TB_Breiz_Atao_1943.html
# Triskalia

Triskalia zo un embregerezh breizhat, savet en 2010 dre gendeuziñ Cam 56, Coopagri Bretagne hag Eolys.
En 2017 e oa 16 000 labourer-douar hag a oa izili, 4 800 den gopret, ha 280 lec'h-gwerzhañ pe lec'h aozañ.

## Kontamm e Plouizi

E 2010, e Triskalia Plouizi e voe kontammet labourerien$^,$. Klemm a voe savet gante$^,$.
En 2011 e voe savet klemm gant al labourerien kontammet gant Nuvan total, ur c'hontamm berzet gant al lezenn abaoe 2006$^,$.

## Notennoù

* 1 2 Salariés intoxiqués par des pesticides: Nutréa condamné
* ↑ Gravement intoxiqués par les pesticides, ils portent plainte
* ↑ Bretagne : une histoire de grains pourris, émission Interception sur France Inter
* ↑ Nuvan Total un produit cancérigène interdit
# Trisobbio

Trisobbio zo ur gumun en Italia, e Piemonte, e proviñs Alessandria.
# Tripura

Tripura (ত্রিপুরা e banglaeg) zo unan eus stadoù bihanañ India, gant ur gorread 10 492 km². Er bloavezh 2001 e oa 3 191 168 a dud o chom e Tripura. Agartala eo ar gêr-benn. En-dro da Dripura emañ stadoù Asam ha Mizoram er biz, ha Bangladesh a bep tu a-hend-all.
Teir yezh ofisiel zo er stad : ar banglaeg, komzet gant an div drederenn eus an dud, ar yezh kokborok (unan eus ar yezhoù bodek), komzet gant ur c'hard eus an dud, hag an hindieg.
Etre 1909 ha 1947 e oa Tripura ur briñselezh indian e dalc'h Breizh-Veur. E miz Here 1949 e voe unanet ar briñselezh-se ouzh India, nevez-dizalc'h, ha lakaet e stad Asam. Dont a reas da vezañ unan eus tiriadoù Unaniezh India e 1963 hag ur stad anezhi hec'h-unan e miz Genver 1972.

## Liammoù diavaez

a vo kavet e Wikimedia Commons.
* Lec'hienn ofisiel gouarnamant Tripura (e saozneg)
# Triskell (strollad)

Triskell, bet anvet da gentañ An Triskell, a zo ul laz-seniñ sonerezh keltiek bet krouet gant ar c'hevelled Pol hag Hervé Quefféléant hag a son gant an delenn geltiek, abaoe ma voe dizoloet Alan Stivell ganto e dibenn ar bloavezhioù 1960.

## O fladennoù

* Viniloù
** An Triskell
** 1973, Bretagne d'aujourd'hui - Alan Stivell, Tri Yann, Gilles Servat, An Triskell - Philips Album n°6680 272 (33 tours/min).
* CD
** 1973, Musiques celtiques - Philips 632145
** 1973, Dans plinn - Philips 632065
** 1975, An Triskell - Velia 2230016
** 1976, Kroaz hent - Chant du Monde LDX 74613
** 1978, Spécial instrumental Harpes celtiques - Chant du Monde LDX 74640
** 1979, Tron Doué - Philips 9101269
** 1981, Blanc Bleu Rouge - Philips 60110233
** 1983, C'était - Munich Records BV(NL) Stoof MU 7489
** 1988, Ondée - Excalibur CD
** 1990, Barzaz Breiz- A. Ar Gouilh, P.et H. Quéfféléant - Excalibur- BUR827
** 1991, L'Albatros fou - Triskell - Gilles Servat - Keltia KMCD 22
** 1992, Rowen tree - Keltia KMCD 35
** 1994, Triskell Harpes celtiques - Gravit 302183
** 1998, Triskell daou - Keltia KMCD 83
** 2003, Telenn vor - Le Chant du Monde 274 1168
* Perzhioù e-barzh pladennoù all
** Muzik kompozet evit Maxime Piolot, Gilles Servat
** Ar Breizerien, 33T x 2 Velia
** Musique sacrée, gant Chorale du Bout du Monde
** Just a traveller, gant Youenn Gwernig - CD Keltia
** Distro ar Gelted, emb. Arfolk
** Sonerezh evit eilañ Paco Diez
** Oratorio WAR VARC'H D'AR MOR gant René Abjean, kanet gant al laz Mouez Ar Mor
** Seniñ evit eilañ Andrea Ar Gouilh : Voix de Bretagne

## Liamm diavaez

* Pladennrolladur
# Récourt

Récourt zo un anv-lec'h gallek.
* Récourt, kumun c'hall gwechall en departamant Haute-Marne, bremañ e kumun Val-de-Meuse
* Récourt (Pas-de-Calais), kumun c'hall en departamant Pas-de-Calais
* Récourt-le-Creux, kumun c'hall en departamant Meuse

## Pennadoù kar

* Ricourt
* Rocourt
# Rènnas del Castèl

Rènnas del Castèl :
| Tour Magdala ||
| Anv okitanek | Rènnas del Castèl |
| Anv gallek (ofisiel) | Rennes-le-Château |
| Bro | Okitania Lengadok |
| Melestradurezh ||
| Stad | Frañs |
| Rannvro | Lengadok-Rousilhon |
| Departamant | Aude |
| Arondisamant | Limós |
| Kanton | Coisan |
| Kod kumun | 11309 |
| Kod post | 1190 |
| Maer Amzer gefridi | Alexandre Painco 2014 - 2020 |
| Etrekumuniezh | KK Bro Coisan |
| Lec'hienn web | Ti-kêr |
| Poblañsouriezh ||
| Poblañs | 91 ann. (2020) |
| Stankter | 6 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 435 m bihanañ 272 m — brasañ 568 m |
| Gorread | 14,95 km² |
| kemmañ |
Rènnas del Castèl (Rennes-le-Château e galleg) a zo ur gêrig en Okitania, anezhi ur gumun eus departamant an Aude er rannvro Lengadok-Rousilhon. Brudet eo evit un teñzor hag a vije bet kavet eno e 1885 gant beleg ar barrez.

## Liammoù diavaez

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Régina

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Régina zo ul lec'hanv gallek, a gaver div wech en Amerika.
* Régina (Gwiana c'hall), ur gumun ha kêriadennig e Gwiana c'hall
* anv gallekaet Regina, Saskatchewan, kêrbenn Saskatchewan, e Kanada. Ne vez skrivet Régina nemet gant ar c'hallegerien.

## Pennad kar

* Regina
# Ráth Cruachan

Cruachan (iwerzhoneg: Ráth Cruachan) zo un hollad lec'hioù henoniel ha kêr-benn gozh Connacht, nepell diouzh Tuilsce e Kontelezh Ros Comáin.
Cruachan zo unan ag ar C'hwec'h Lec'h Roueel a Iwerzhon. Annezet e oa al lec'h abaoe an neolitik.
Ar savadurioù a voe savet adal an neolitik, dre oadvezh an arem betek oadvezh an houarn, ha deroù ar grennamzer. En o zouez ez eus tumuli ha kreñvlec'hioù. An re anatañ eo tumulus Rathcroghan, mougev Oweynagat, ar Mucklaghs (linennoù treset war an douar), ha Carn Fraoich, ur c'harn ag ar grennamzer.
Lavaret a reer ez eo Crúachan ur monedva davet ar bed arall, meneget evel "dor Iwerzhon davet an ifern", via Oweynagat ("kev ar c'hizhier"), hag enni e veze graet fest Samhain
# Ráth Luirc

Rath Luirc (Ráth Luirc pe An Ráth en iwerzhoneg, Charleville e saozneg) a zo ur ĝer e kontelezh Korkig, en Iwerzhon, nepell diouzh kontelezh Luimneach.

## Darempredoù etrebroadel
### Gevelliñ

| Bro | Kêr | Abaoe |
| Iwerzhon | ar C'houerc'had ha Plouared | 1997 |
# Râches

Kumunioù Bro-C'hall :
| Anv | Râches |
| Skoed | |
| Lec'hiadur Râches en Arondisamant Douai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Douai |
| Etrekumuniezh | Communauté d'agglomération du Douaisis |
| Kanton | Douai-Biz |
| Kod INSEE | 59486 |
| Kod-post | 59194 |
| Maer | Alain Segond |
| Amzer-gefridi | 2008-2014 |
| Gorread | 4,87 km² |
| Led | 50° 25' 03" Norzh |
| Hed | 03° 08' 15" Reter |
| Uhelder kreiz | 21 m |
| Uhelder bihanañ | 17 m |
| Uhelder brasañ | 44 m |
| Poblañs hep kontoù doubl | 2 731 (2007) |
| Stankter | 560 a./km² |
| Lec'hienn ar gumun | Râches |
Râches a zo ur gumun eus departamant Norzh e Bro-C'hall.

## Monumantoù ha traoù heverk

* Iliz katolik Saint-Léonard, XIX$^{vet}$ kantved

## Douaroniezh

* War lez ar Scarpe emañ Râches.

## Dave ha notennoù

* ↑ Cassini hag EBSSA